Na temelju članka 54. stavka 3. Zakona o zaštiti zraka (“Narodne novine“ broj 127/19 i 57/22), Uredbe o razinama onečišćujućih tvari u zraku („Narodne novine“ broj 77/20) i članka 46. Statuta Grada Rijeke (“Službene novine Primorsko-goranske županije” broj 24/09, 11/10 i 5/13 i “Službene novine Grada Rijeke” broj 7/14, 12/17, 9/18, 11/18-pročišćeni tekst, 2/20 i 3/21) Gradsko vijeće Grada Rijeke, na sjednici \_\_\_\_\_\_\_\_\_ 2023. godine, donijelo je

**ODLUKU  
o donošenju Stalnih mjera za smanjenje onečišćenja prizemnim ozonom za Aglomeraciju HR RI**

**Članak 1.**

Donose se Stalne mjere za smanjenje onečišćenja prizemnim ozonom za Aglomeraciju HR RI(u daljnjem tekstu: Mjere).

Mjere iz stavka 1. ovoga članka nalaze se u privitku i čine sastavni dio ove Odluke (Privitak I).

**Članak 2.**

Ova Odluka stupa na snagu osmoga dana od dana objave u “Službenim novinama Grada Rijeke”.

**PRIVITAK I.**

**Stalne mjere za smanjenje onečišćenja prizemnim ozonom za Aglomeraciju HR RI**

**M1 – Informiranje i edukacija javnosti**

|  |  |  |
| --- | --- | --- |
| **MJERA** | **ROK PROVEDBE** | **DIONICI** |
| 1. Obavješćivanje građana o pojavi i prestanku prekoračenja praga obavješćivanja i praga upozorenja za prizemni ozon (O3)/Donošenje protokola o postupanju u slučaju prekoračenja praga obavješćivanja i/ili praga upozorenja | Prioritetno, stalno | Aglomeracija HR RI – Gradonačelnici/Načelnici, NZZJZ, DHMZ, Pročelnica UO za gospodarstvo, razvoj, ekologiju i europske projekte, Područni ured civilne zaštite Rijeka, PGŽ -UO za prostorno uređenje, graditeljstvo i zaštitu okoliša |
| 2. Edukacija javnosti – senzibilizacija o problematici kvalitete zraka i prizemnog ozona (brošure, letci, web objave…) | Prioritetno, stalno | Aglomeracija HR RI, PGŽ, NZZJZ |
| 3. Edukacija građana i promicanje pravilnog korištenja ložišta na biomasu | Prioritetno, stalno | Aglomeracija HR RI, PGŽ, NZZJZ, dimnjačari |
| 4. Edukacija građana o energetskoj učinkovitosti i korištenju obnovljivih izvora energije | Prioritetno, stalno | Aglomeracija HR RI, PGŽ, NZZJZ, FZOEU, MINGOR, TD Energo d.o.o. |
| 5. Edukacija građana o postupanju i preporukama za zaštitu od vrućina | Prioritetno, stalno | Aglomeracija HR RI, PGŽ, NZZJZ |
| 6. Izvještavanje javnosti o kvaliteti zraka | Prioritetno, stalno | NZZJZ, Aglomeracija HR RI, PGŽ, Domovi zdravlja |

**Napomena: Mjere se već provode**

**M2- Mjere usmjerene na smanjenje emisija iz prometa**

|  |  |  |
| --- | --- | --- |
| **MJERA** | **ROK PROVEDBE** | **DIONICI** |
| 1. Širenje i unaprjeđivanje biciklističke infrastrukture | Dugoročno | Aglomeracija HR RI, KD Autotrolej d.o.o. |
| 2. Razvijanje infrastrukture za alternativna goriva | Dugoročno | Aglomeracija HR RI, TD Rijeka plus d.o.o., HEP d.d., TD Energo d.o.o., individualni korisnici |
| 3. Planiranje modernizacije javnog gradskog prijevoza nabavom vozila, odnosno raspisivanje koncesije za javni prijevoz na području grada, na alternativna goriva (električna energija, vodik) | Dugoročno | Aglomeracija HR RI, KD Autotrolej d.o.o., TD Energo d.o.o. |
| 4. Nabava vozila u vlasništvu JLS-a i trgovačkih društava kojima je osnivač JLS primjenom kriterija „zelene nabave“ i tehnička poboljšanja postojećih vozila | Stalno | Aglomeracija HR RI, KD Autotrolej d.o.o., TD Energo d.o.o., KD Čistoća d.o.o., KD Vodovod i kanalizacija d.o.o., TD Rijeka plus d.o.o., KD Kozala d.o.o. |
| 5. Planiranje uvođenja Inteligentnog Transportnog Sustava (ITS) | Dugoročno | Aglomeracija HR RI, informatičke tvrtke, TD Rijeka plus d.o.o. |
| 6. Provođenje mjera za smanjenje emisije hlapivih organskih spojeva (HOS) u industrijskim postrojenjima u kojima se koriste organska otapala ili proizvodi koji sadržavaju hlapive organske spojeve, te iz uređaja za skladištenje i pretakanje motornih goriva na benzinskim postajama i terminalima | Stalno | Benzinske postaje i terminali, Aglomeracija HR RI, INA, d.d., druge industrijske tvrtke |
| 7. Ozelenjivanje pojaseva uz prometnice | Stalno | Aglomeracija HR RI, KD Čistoća d.o.o. |
| 8. Postavljanje nadstrešnica koje pružaju zaštitu od sunca na stajalištima javnog gradskog prijevoza | Stalno | Aglomeracija HR RI, KD Autotrolej d.o.o. |
| 9. Osigurati protočnost cesta | Stalno | Aglomeracija HR RI, TD Rijeka plus d.o.o., Hrvatske ceste d.o.o. |
| 10. U suradnji s tijelima nadležnim za pripadajuće luke poticati ugradnju priključaka za opskrbu električnom energijom brodova u mirovanju i pri pretovaru tereta | Dugoročno | Lučka uprava Rijeka, Aglomeracija HR RI, MINGOR, PGŽ - Upravni odjel za pomorsko dobro, promet i veze |
| 11. U suradnji s tijelima nadležnim za pripadajuće luke poticati primjenu mjera za smanjenje emisija iz plovila koja koriste luku (uplovljavanje, čekanje na privez, ponašanje prilikom boravka/stajanja) | Srednjoročno | MINGOR, PGŽ - Upravni odjel za pomorsko dobro, promet i veze, Lučka uprava Rijeka, Aglomeracija HR RI |
| 12. Obavezno smanjivanje brzine kretanja automobila u području u kojem je došlo do prekoračenja razine koncentracije ozona | Prema potrebi | MUPRCZ i MUP Postaja prometne policije Rijeka |
| 13. Ograničenje ili zabrana korištenja motornih vozila u području u kojem je došlo do prekoračenja dozvoljenih koncentracija ozona, izuzimajući: javni prijevoz i taksi vozila, invalidska vozila, službena vozila policije, vojske, željeznice i pošte, vozila za opskrbu građana osnovnim potrepštinama, vozila vatrogasne službe, prve pomoći, prijevoz bolesnika i liječnika i lijekova i sl | Prema potrebi | MUPRCZ i MUP Postaja prometne policije Rijeka |

**Napomena: Mjere M2.1., M2.6., M2.7. i M2.8. se već provode.**

**M3 – Mjere iz područja prostornog planiranja i uređenja**

|  |  |  |
| --- | --- | --- |
| **MJERA** | **ROK PROVEDBE** | **DIONICI** |
| 1. Provođenje mjera povećanja energetske učinkovitosti i uporabe obnovljivih izvora energije u sektoru zgradarstva i javne rasvjete | Stalno | Aglomeracija HR RI, TD Energo d.o.o., FZOEU, MINGOR |
| 2 .Mapiranje građevina u vlasništvu JLS-a u svrhu određivanja potencijala primjene zelenih tehnologija | Dugoročno | Aglomeracija HR RI, TD Smart Ri d.o.o. |
| 3. Izrada studije i strategije razvoja zelene infrastrukture | Prioritetno | Aglomeracija HR RI, izrađivači dokumentacije |

**Napomena: Mjera M.3.3. - Studija zelene infrastrukture grada Rijeke je izrađena. U tijeku je izrada Strategije zelene infrastrukture grada Rijeke.**

**M4 – Mjere iz poljoprivrede**

|  |  |  |
| --- | --- | --- |
| **MJERA** | **ROK PROVEDBE** | **DIONICI** |
| Planiranje razvoja urbanih šuma | Dugoročno | Aglomeracija HR RI |

**NAPOMENA: Sve gore navedene mjere donose se za duži vremenski period**

**POPIS KRATICA:**

**Akcijski plan** - Akcijski plan za smanjenje onečišćenja prizemnim ozonom za grad Rijeku 2016.-2020. godine

**CH4**– metan

**CO** – ugljični monoksid

**DHMZ** – Državni hidrometeorološki zavod

**FZOEU** – Fond za zaštitu okoliša i energetsku učinkovitost

**HOS** – hlapivi organski spojevi

**ITS** – Inteligentnitransportni sustav

**MINGOR –** Ministarstvo gospodarstva i održivog razvoja

**MUPRCZ –** Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka

**NO2** – dušikov dioksid

**NOx** – dušikovi oksidi

**NZZJZ –** Nastavni zavod za javno zdravstvo Primorsko-goranske županije

**PGŽ –** Primorsko-goranska županija

**PM2.5-** lebdeće čestice promjera manje od 2,5 μm

**SO2 –** sumpor dioksid

**SOX –** sumporni oksidi